Teenelise autosportlase UNO AAVA nimelise rändkarika 
STATUUT 
Uno Aava nimeline rändkarikas (tekstis edaspidi rändkarikas) on välja pandud võitmiseks Eesti Autospordi Liidu (EAL) Rahvaspordi Komitee poolt määratud rahvarallil.
Rändkarika võidab määratud rahvarallil rallipaar, kes on võitnud oma masinaklassi arvestuses kõige rohkem LK-d (lisakatseid). Juhul, kui mingis teises masinaklassis on rallipaar võitnud sama arv LK-d, võrreldakse järgmisi paremaid tulemusi (II ja III jne kohti). Kui rallipaar on võitnud kõik LK-d ja sama tulemus on ka mingis teises masinaklassis, tuleb võrrelda klassi võitja ja II koha saavutanu tulemuste vahet. Väiksema vahega masinaklassi võitja võidab karika. 
Rändkarikale võistlemise tingimusteks on, et masinaklassis peab võistlema vähemalt 5 võistlejapaari ja rahvarallil peab olema vähemalt 8 LK-t.   
Võitjate nimed ja aasta jäädvustatakse rändkarikale. Nimede ja aasta arvu kirjutamise kohustus on võitjatel. 
Võidetud rändkarika hoiab rallipaar enda käes kuni EAL Rahvaspordi Komitee poolt määratud järgmise rahvarallini ning tagastab selle ralli organisaatoritele enne võistluse algust. 
Rändkarika võitnud rallipaar on kohustatud andma Uno Aavale foto, millel on nende võistlusauto eestvaates, võistlejad seisavad teine teisel pool autot ja mootori kapotil on karikas. 
Jäädavalt omandavad rändkarika võistlejad, kelle juht on karika võitnud kolm korda järjest või viis korda vaheldumisi. Juht võib määratud rahvarallidel võistelda erineva auto ja erineva kaardilugejaga, kuid kokkuvõttes võidab karika jäädavalt juht koos kaardilugejaga, kelle peale karika võitmist määrab juht. 
Kontrolli käesoleva Uno Aava nimelise rändkarika statuudi tingimuste täitmise üle teostab EAL Rahvaspordi Komitee. 
Uno Aava 
2017. a.